*Emil oli jaanuaris oma  sünnipäeva paiku kopsupõletikus. Suisa nii kehvasti, et oli haiglas ja pärast seda ei jagunud mitme peo jaoks jaksu. Nii jäi lasteaiasõpradega pidu pidamata. Nüüd, kesk mõnusat kuumust, tundus kuuesele mehele õige aeg peoks. Nii kutsusime sõbrad kokku, tegime portsu salatit ja küpsisetorti ja pidu oli kuuese mehe arvates übervinge. Ta polnud kunagi varem saanud oma sünnipäeval käia tiigis ujumas, kõnelemata paljajalu jooksmisest, õues jalka mängimisest ja veepommide tegemisest. Jaanuaris on kõige selle  jaoks lihtsalt törtsuke külm. (juuli algus)